title: Komisijas Īstenošanas regula (ES) Nr. 202/2013 ( 2013. gada 8. marts ), ar ko groza Regulu (EK) Nr. 555/2008 attiecībā uz atbalsta programmu iesniegšanu vīna nozarē un tirdzniecību ar trešām valstīm

text:
               9.3.2013

               LV

               Eiropas Savienības Oficiālais Vēstnesis

               L 67/10

         KOMISIJAS ĪSTENOŠANAS REGULA (ES) Nr. 202/2013
   (2013. gada 8. marts),
   ar ko groza Regulu (EK) Nr. 555/2008 attiecībā uz atbalsta programmu iesniegšanu vīna nozarē un tirdzniecību ar trešām valstīm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103.za pantu saistībā ar tās 4. pantu,
   tā kā:

               (1)

               Regulas (EK) Nr. 1234/2007 103.n panta 1.a punktā noteikts, ka dalībvalstis līdz 2013. gada 1. augustam var pieņemt lēmumu par to, ka no 2015. gada tiek samazināta summa, kas pieejama programmu atbalstam un kas norādīta Xb pielikumā, lai palielinātu tiešajiem maksājumiem noteiktos valsts maksimālos apjomus, kuri minēti 40. pantā Padomes 2009. gada 19. janvāra Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem (2). Summa, kas rodas minētā samazinājuma rezultātā, tiek neatgriezeniski iekļauta tiešajiem maksājumiem paredzētajā valsts maksimālajā apjomā un vairs nav pieejama Regulas (EK) Nr. 1234/2007 103.p–103.y pantā uzskaitīto pasākumu īstenošanai.

               (2)

               Regulas (EK) Nr. 1234/2007 103.o pantā noteikts, ka dalībvalstis līdz 2012. gada 1. decembrim var attiecībā uz 2014. gadu pieņemt lēmumu par atbalsta sniegšanu vīnogulāju audzētājiem, piešķirot tiem tiesības uz maksājumu Regulas (EK) Nr. 73/2009 III sadaļas 1. nodaļas nozīmē. Šajā gadījumā dalībvalstīm šis atbalsts jāparedz savās atbalsta programmās, turklāt 2014. gadā šim atbalstam jāpaliek iekļautam vienotā maksājuma shēmā, kā arī tas vairs nevar būt pieejams Regulas (EK) Nr. 1234/2007 103.p–103.y pantā uzskaitīto pasākumu īstenošanai. Komisijas Regulā (EK) Nr. 555/2008 (3) būtu jāparedz precīzāki noteikumi par paziņojumiem, kas attiecīgajām dalībvalstīm jāsniedz saistībā ar Regulas (EK) Nr. 1234/2007 103.n panta 1.a punktu un 103.o pantu.

               (3)

               Ņemot vērā atbalsta programmu īstenošanas laikā gūto pieredzi un lai sagatavotos 2014.–2018. finanšu gada atbalsta programmu projektu iesniegšanai, būtu jāpapildina tiesiskais satvars un konkrētās prasības, ko piemēros jaunajam plānošanas periodam.

               (4)

               Regulas (EK) Nr. 555/2008 4. panta pirmās daļas d) punktā noteikts, ka Regulas (EK) Nr. 1234/2007 103.p panta 2. punktā minētie vīni ir atbilstīgi noieta veicināšanai trešo valstu tirgos ar nosacījumu, ka atbalsts veicināšanas un informācijas pasākumiem ilgst ne vairāk kā trīs gadus attiecībā uz konkrēto saņēmēju konkrētā trešā valstī; vajadzības gadījumā to var atjaunot vienu reizi par periodu, kas ilgst ne vairāk kā divus gadus. Šis noteikums tika piemērots atbalsta programmas pirmajai iesniegšanai, un līdzīgs noteikums būtu jāparedz jaunas atbalsta programmas iesniegšanai; tomēr ir svarīgi veicināt jaunu tirgu atvēršanu trešās valstīs, tostarp dot priekšroku saņēmējiem, kas agrāk nav saņēmuši atbalstu, vai arī saņēmējiem, kas kā mērķvalsti ir izvēlējušies jaunu trešo valsti, attiecībā uz kuru minētajiem saņēmējiem šīs shēmas ietvaros agrāk netika piešķirts atbalsts.

               (5)

               Regulas (EK) Nr. 555/2008 4. panta trešajā daļā noteikts, ka priekšroka jādod mikrouzņēmumiem, mazajiem un vidējiem uzņēmumiem Komisijas Ieteikuma 2003/361/EK (4) nozīmē un kolektīvajiem zīmolu nosaukumiem. Lai vienkāršotu šā pasākuma īstenošanu, būtu jāsvītro noteikums par priekšroku kolektīvajiem zīmolu nosaukumiem, savukārt iespēja piešķirt atbalstu zīmolu nosaukumu veicināšanai būtu jāsaglabā.

               (6)

               Regulas (EK) Nr. 555/2008 6. un 8. pantā ir paredzēti noteikumi attiecībā uz definīciju, procedūru, pieteikumiem un atbalsta līmeni vīna dārzu pārstrukturēšanai un pārveidošanai. Neskarot Regulas (EK) Nr. 1234/2007 103.q pantā paredzētos nosacījumus un ņemot vērā šā pasākuma īstenošanas laikā gūto pieredzi, ir jāprecizē, kādas darbības tiek uzskatītas par neattiecināmajām darbībām. Turklāt noteikumi par vienotas likmes summu aprēķinu būtu, pirmkārt, jāvienkāršo un, otrkārt, jāprecizē. Konkrēti, lai nepieļautu pārmērīgas kompensācijas izmaksāšanu, būtu jāprecizē, ka vienotas likmes summas pamatojas uz katra konkrēta darbības veida faktisko izmaksu precīzu aprēķinu.

               (7)

               Regulas (EK) Nr. 555/2008 10. pantā ir noteikti pārejas noteikumi pārstrukturēšanas darbībām, kuras bija ieplānotas, piemērojot 11. pantu Padomes 1999. gada 17. maija Regulā (EK) Nr. 1493/1999 par vīna tirgus kopīgo organizāciju (5). Šie noteikumi vairs nav aktuāli, tādēļ minētais pants būtu jāsvītro.

               (8)

               Minētās regulas 26.–34. pantā ir paredzēti noteikumi attiecībā uz trim pasākumiem, kas bija spēkā līdz 2012. gada 31. jūlijam; runa ir par dzeramā spirta destilāciju, krīzes destilāciju un koncentrētas vīnogu misas izmantošanu. Tātad šie panti būtu jāsvītro.

               (9)

               Minētās regulas 67.–73. pantā ir paredzēti noteikumi attiecībā uz izaršanas shēmu, kas bija spēkā līdz 2011. gadam. Tātad šie panti būtu jāsvītro.

               (10)

               Regulas (EK) Nr. 555/2008 77. panta 5. punktā paredzēts, ka ieguldījumu pasākumiem būtu mutatis mutandis jāpiemēro Komisijas Regulas (EK) Nr. 1975/2006 (6) 26., 27. un 28. pants. Tomēr, ņemot vērā Regulas (EK) Nr. 555/2008 19. panta 1. punktu un 76.–80. pantu, atsauce uz dažiem šiem noteikumiem, kuri patlaban izklāstīti Komisijas Regulā (ES) Nr. 65/2011 (7), būtu jāsvītro skaidrības labad.

               (11)

               Regulas (EK) Nr. 555/2008 81. panta 3. un 5. punktā ir paredzēti noteikumi attiecībā uz ražošanas potenciāla un vīna dārzu pārstrukturēšanas un pārveidošanas darbību kontroli, ko veic platībās, par kurām saņem izaršanas piemaksu saskaņā ar Regulas (EK) Nr. 1234/2007 85.o–85.x pantu. Izaršanas shēma bija spēkā līdz 2011. gadam. Tādēļ šie noteikumi būtu jāsvītro. Tomēr 81. panta 4. punktā ir paredzēts noteikums par pārbaudi uz vietas vai par pārbaudi ar attālo uzrādi (izaršanas gadījumā), ja attālās uzrādes izšķirtspēja ir 1 m2 vai lielāka par to vai arī ja tiek izarts viss vīna dārza nogabals. Izaršanu mēdz veikt arī pirms dārza atkārtotās apstādīšanas, tas nozīmē, ka izaršana var būt arī pārstrukturēšanas un pārveidošanas darbība, tāpēc šim pasākumam būtu jāparedz tāds pats noteikums.

               (12)

               Komisijas Regulā (EK) Nr. 883/2001 (8) vīna produktiem, tai skaitā vīnogu sulai, kuru izcelsmes valstis (tostarp Amerikas Savienotās Valstis) ir uzskaitītas attiecīgajā sarakstā un kurus importē Savienībā, ir noteikts vienkāršotais VI-1 dokuments. Kopš ir stājies spēkā Nolīgums starp Eiropas Kopienu un Amerikas Savienotajām Valstīm par vīna tirdzniecību (9), Amerikas Savienoto Valstu izcelsmes vīnu var importēt Savienībā, tam pievienojot sertifikācijas dokumentu, kas paredzēts nolīguma 9. pantā. Tādēļ Regulā (EK) Nr. 555/2008, ar kuru aizstāta Regula (EK) Nr. 883/2001, Amerikas Savienotās Valstis netika iekļautas to valstu sarakstā, kuras drīkst lietot vienkāršoto VI-1 dokumentu. Tomēr, ņemot vērā, ka minētais nolīgums neattiecas uz vīnogu sulu, Amerikas Savienotās Valstis būtu jāiekļauj šajā sarakstā attiecībā uz vīna produktiem, uz kuriem neattiecas nolīguma piemērošanas joma.

               (13)

               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Regulu (EK) Nr. 555/2008 groza šādi:

               1)

               regulas 2. panta 3. punktu aizstāj ar šādu:
               “3.   Dalībvalstis, kuras izlemj no 2015. finanšu gada samazināt atbalsta programmām pieejamo summu, lai palielinātu tiešajiem maksājumiem paredzēto valsts maksimālo apjomu, kas minēts Padomes Regulas (EK) Nr. 73/2009 (10) 40. pantā, paziņo attiecīgās summas pirms 2013. gada 1. augusta. I, II, III, VII un VIII pielikumā norādītajās veidlapās sniegtie dati ir attiecīgi jāpielāgo, ja minētais samazinājums netika paredzēts līdz 2013. gada 1. martam iesniegtajā atbalsta programmas projektā.

               2)

               regulas 4. pantu groza šādi:

                           a)

                           pirmās daļas d) punktu aizstāj ar šādu:

                                       “d)

                                       katrā plānošanas periodā atbalsts veicināšanas un informācijas pasākumiem ilgst ne vairāk kā trīs gadus attiecībā uz konkrēto saņēmēju konkrētā trešā valstī; tomēr vajadzības gadījumā to var pagarināt vienu reizi par periodu, kas ilgst ne vairāk kā divus gadus;”;

                           b)

                           trešo daļu svītro;

               3)

               regulas 5. panta 3. punktu aizstāj ar šādu:
               “3.   Pēc pieteikumu izvērtēšanas dalībvalstis atlasa tos pieteikumus, kuros ir izteikti ekonomiski visizdevīgākie piedāvājumi. Priekšroka tiek dota:

                           a)

                           mikrouzņēmumiem, mazajiem un vidējiem uzņēmumiem Komisijas Ieteikuma 2003/361/EK (11) nozīmē;

                           b)

                           jauniem saņēmējiem, kas agrāk nav saņēmuši atbalstu; un

                           c)

                           saņēmējiem, kas kā mērķvalsti ir izvēlējušies jaunu trešo valsti, attiecībā uz kuru minētajiem saņēmējiem šīs shēmas ietvaros agrāk netika piešķirts atbalsts.
                           Dalībvalstis, ņemot vērā pieejamos līdzekļus, sagatavo sarakstu, kuru paziņo Komisijai, izmantojot VIII pielikumā norādīto veidlapu, lai tādējādi informētu pārējās dalībvalstis un lai palielinātu pasākuma saskaņotību.

               4)

               regulas 6. pantu aizstāj ar šādu:
               “6. pants
               Neattiecināmās darbības
               1.   Regulas (EK) Nr. 1234/2007 103.q panta 3. punkta otrās daļas nolūkā “to vīna dārzu parastā atjaunošana, kuru dabīgais dzīves cikls ir beidzies” nozīmē tā paša zemes gabala atkārtotu apstādīšanu ar to pašu šķirni saskaņā ar to pašu vīnogulāju audzēšanas sistēmu. Dalībvalstis var paredzēt papildu specifikāciju, it īpaši attiecībā uz nomaināmo vīna dārzu vecumu.
               2.   Turpmāk uzskaitītās darbības nav attiecināmās darbības:

                           a)

                           vīna dārza ikdienas apsaimniekošana;

                           b)

                           aizsardzība pret meža dzīvnieku, putnu vai krusas radītajiem bojājumiem;

                           c)

                           vējtveru un pretvēja aizsargsienu celtniecība;

                           d)

                           piebraucamie ceļi un lifti.”;

               5)

               regulas 8. pantu aizstāj ar šādu:
               “8. pants
               Atbalsta apjoms
               1.   Ievērojot Regulas (EK) Nr. 1234/2007 103.q panta un šīs nodaļas noteikumus, dalībvalstis paredz noteikumus, kas nosaka attiecināmās pārstrukturēšanas un pārveidošanas darbības un to attiecīgās attiecināmās izmaksas. Šos noteikumus izstrādā tā, lai garantētu shēmas mērķu sasniegšanu.
               Konkrēti, šajos noteikumos var paredzēt gan vienotas likmes summu izmaksu, gan arī maksimālās atbalsta summas par vienu hektāru. Turklāt šajos noteikumos var paredzēt atbalsta pielāgojumu, pamatojoties uz objektīviem kritērijiem.
               2.   Lai nepieļautu pārmērīgas kompensācijas izmaksāšanu, gadījumā, kad dalībvalstis izmanto vienotas likmes summas, šīs summas tiek noteiktas, pamatojoties uz katra konkrēta darbības veida faktisko izmaksu precīzu aprēķinu. Vienotas likmes summas var pielāgot katru gadu, ja tas ir pamatoti.
               3.   Atbalstu maksā par apstādīto platību, kas noteikta saskaņā ar 75. panta 1. punktu.”;

               6)

               regulas 10. pantu svītro;

               7)

               regulas 26.–34. pantu svītro;

               8)

               regulas 35. panta 6. punktu aizstāj ar šādu:
               “6.   Dalībvalstīm, kuras izlemj attiecībā uz 2014. gadu un no 2015. gada pārcelt visu tām piešķirtā finansējuma summu (atbalsta programmām), lai palielinātu savus tiešajiem maksājumiem paredzētos valsts maksimālos apjomus, kas minēti Regulas (EK) Nr. 73/2009 40. pantā, nav jāiesniedz šīs regulas V–VIII.c pielikumā norādītās veidlapas.”;

               9)

               regulas 43. panta 2. punkta otrās daļas ievadfrāzi aizstāj ar šādu:
               “Ja vīns ir iepildīts marķētās tvertnēs, kuru tilpība nepārsniedz 60 litrus un kurām ir vienreizējas lietošanas aizbāžņi, un ja vīna izcelsmes valsts ir minēta XII pielikuma A daļā un tā ir piedāvājusi īpašas garantijas, ko Kopiena ir pieņēmusi, veidlapas V I 1 analīzes ziņojuma daļu aizpilda tikai attiecībā uz:”;

               10)

               regulas 45. pantu groza šādi:

                           a)

                           panta 1. punktu aizstāj ar šādu:
                           “1.   V I 1 dokumentus, kurus ir sastādījuši vīna ražotāji, kas reģistrēti XII pielikuma B daļā uzskaitītajās trešās valstīs, kuras ir piedāvājušas īpašas garantijas, ko Kopiena ir pieņēmusi, uzskata par 48. pantā paredzētajā sarakstā iekļauto iestāžu un laboratoriju sastādītiem sertifikātiem vai analīzes ziņojumiem ar nosacījumu, ka minētie vīna ražotāji ir saņēmuši individuālu apstiprinājumu no minēto trešo valstu kompetentajām iestādēm un ka minētās iestādes tiem piemēro pārbaudes.”;

                           b)

                           panta 2. punkta pirmās daļas a) punktu aizstāj ar šādu:

                                       “a)

                                       1. ailē – savu uzvārdu vai nosaukumu, adresi un reģistrācijas numuru XII pielikuma B daļā uzskaitītajās trešās valstīs;”;

               11)

               regulas 67.–73. pantu svītro;

               12)

               regulas 77. panta 5. punktu aizstāj ar šādu:
               “5.   Attiecībā uz Regulas (EK) Nr. 1234/2007 103.u pantā paredzētajiem pasākumiem pēc analoģijas piemēro Komisijas Regulas (ES) Nr. 65/2011 (12) 24. panta 1.–3. punktu un 6. punktu un 26. panta 1. un 2. punktu.

               13)

               regulas 81. pantu groza šādi:

                           a)

                           panta 3. un 5. punktu svītro;

                           b)

                           panta 4. punktu aizstāj ar šādu:
                           “4.   Lai pārbaudītu, vai izaršana (tostarp izaršana kā vīna dārza pārstrukturēšanas un pārveidošanas darbība) ir faktiski notikusi, veic pārbaudi uz vietas. Ja tiek izarts viss vīna dārza nogabals vai attālās uzrādes izšķirtspēja ir 1 m2 vai lielāka par to, pārbaudi var veikt, piemērojot attālo uzrādi.”;

               14)

               regulas II, III, IV, XII un XIII pielikumu groza saskaņā ar šīs regulas pielikumu;

               15)

               XIV un XV pielikumu svītro.

         2. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Briselē, 2013. gada 8. martā

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 30, 31.1.2009., 16. lpp.

      (3)  OV L 170, 30.6.2008., 1. lpp.

      (4)  OV L 124, 20.5.2003., 36. lpp.

      (5)  OV L 179, 14.7.1999., 1. lpp.

      (6)  OV L 368, 23.12.2006., 74. lpp.

      (7)  OV L 25, 28.1.2011., 8. lpp.

      (8)  OV L 128, 10.5.2001., 1. lpp.

      (9)  OV L 87, 24.3.2006., 2. lpp.

      (10)  OV L 30, 31.1.2009., 16. lpp.”;

      (11)  OV L 124, 20.5.2003., 36. lpp.”;

      (12)  OV L 25, 28.1.2011., 8. lpp.”;

      PIELIKUMS
      II, III, IV, XII un XIII pielikumu groza šādi:

                  1)

                  II pielikuma B punktu aizstāj ar šādu:
                  “B.   2014.–2018. finanšu gads
                      (1)

                              (tūkstošos EUR)

                              Dalībvalsts (2):

                              Paziņojuma datums (3):

                              Finanšu gads

                              Pasākumi

                              Regula (EK) Nr. 1234/2007

                              2014

                              2015

                              2016

                              2017

                              2018

                              Kopā

                              (1)

                              (2)

                              (3)

                              (4)

                              (5)

                              (6)

                              (7)

                              (8)

                                          1.

                                          Vienotā maksājuma shēma

                              103.o pants

                                          2.

                                          Noieta veicināšana trešo valstu tirgos

                              103.p pants

                                          3.

                                          Vīna dārzu pārstrukturēšana un pārveidošana

                              103.q pants

                                          4.

                                          Priekšlaicīga ražas novākšana

                              103.r pants

                                          5.

                                          Kopējie fondi

                              103.s pants

                                          6.

                                          Ražas apdrošināšana

                              103.t pants

                                          7.

                                          Ieguldījumi uzņēmumā

                              103.u pants

                                          8.

                                          Blakusproduktu destilācija

                              103.v pants

                              Kopā

                  2)

                  III pielikuma B punktu aizstāj ar šādu:
                  “B.   2014.–2018. finanšu gads
                      (4)

                              (tūkstošos EUR)

                              Dalībvalsts (5):

                              Reģions:

                              Paziņojuma iesniegšanas datums: ne vēlāk kā 2013. gada 1. marts

                              Finanšu gads

                              Pasākumi

                              Regula (EK) Nr. 1234/2007

                              2014

                              2015

                              2016

                              2017

                              2018

                              Kopā

                              (1)

                              (2)

                              (3)

                              (4)

                              (5)

                              (6)

                              (7)

                              (8)

                                          1.

                                          Vienotā maksājuma shēma

                              103.o pants

                                          2.

                                          Noieta veicināšana trešo valstu tirgos

                              103.p pants

                                          3.

                                          Vīna dārzu pārstrukturēšana un pārveidošana

                              103.q pants

                                          4.

                                          Priekšlaicīga ražas novākšana

                              103.r pants

                                          5.

                                          Kopējie fondi

                              103.s pants

                                          6.

                                          Ražas apdrošināšana

                              103.t pants

                                          7.

                                          Ieguldījumi uzņēmumā

                              103.u pants

                                          8.

                                          Blakusproduktu destilācija

                              103.v pants

                              Kopā

                  3)

                  IV pielikuma B punktu aizstāj ar šādu:
                  “B.   2014.–2018. finanšu gads

                              (tūkstošos EUR)

                              Dalībvalsts (6):

                              Paziņojuma datums (7):

                              Iepriekšējā paziņojuma datums:

                              Šīs grozītās tabulas numurs:
                              Pamatojums: grozījumu pieprasījusi Komisija / grozījumu pieprasījusi dalībvalsts (8)

                              Finanšu gads

                              Pasākumi

                              Regula (EK) Nr. 1234/2007

                              2014

                              2015

                              2016

                              2017

                              2018

                              Kopā

                              (1)

                              (2)

                              (3)

                              (4)

                              (5)

                              (6)

                              (7)

                              (8)

                              (9)

                                          1.

                                          Vienotā maksājuma shēma

                              103.o pants

                                          2.

                                          Noieta veicināšana trešo valstu tirgos

                              103.p pants

                              Iepriekš iesniegtā summa

                              Grozītā summa

                                          3.

                                          Vīna dārzu pārstrukturēšana un pārveidošana

                              103.q pants

                              Iepriekš iesniegtā summa

                              Grozītā summa

                                          4.

                                          Priekšlaicīga ražas novākšana

                              103.r pants

                              Iepriekš iesniegtā summa

                              Grozītā summa

                                          5.

                                          Kopējie fondi

                              103.s pants

                              Iepriekš iesniegtā summa

                              Grozītā summa

                                          6.

                                          Ražas apdrošināšana

                              103.t pants

                              Iepriekš iesniegtā summa

                              Grozītā summa

                                          7.

                                          Ieguldījumi uzņēmumā

                              103.u pants

                              Iepriekš iesniegtā summa

                              Grozītā summa

                                          8.

                                          Blakusproduktu destilācija

                              103.v pants

                              Iepriekš iesniegtā summa

                              Grozītā summa

                              Kopā

                              Iepriekš iesniegtā summa

                              Grozītā summa

                  4)

                  XII pielikumu aizstāj ar šādu:

                     “XII PIELIKUMS

                        43. panta 2. punktā un 45. pantā minēto trešo valstu saraksts

                                 A DAĻA

                                 :

                                 43. panta 2. punktā minēto trešo valstu saraksts:

                                             —

                                             Austrālija

                                 B DAĻA

                                 :

                                 45. pantā minēto trešo valstu saraksts

                                             —

                                             Austrālija

                                             —

                                             Amerikas Savienotās Valstis”;

                  5)

                  XIII pielikuma 2., 4., 5., 6. un 10.–13. tabulu svītro.

         (1)  Summas ietver arī izdevumus par darbībām, kuras uzsāktas pirmās piecgadu programmas (2009–2013) ietvaros un par kurām maksājumi tiks veikti otrajā piecgadu programmā (2014–2018).

         (2)  Izmantot OP akronīmu.

         (3)  Paziņojuma iesniegšanas termiņš: 2.–8. pasākumam – vēlākais līdz 2013. gada 1. martam.”;

         (4)  Summas ietver arī izdevumus par darbībām, kuras uzsāktas pirmās piecgadu programmas (2009–2013) ietvaros un par kurām maksājumi tiks veikti otrajā piecgadu programmā (2014–2018).

         (5)  Izmantot OP akronīmu.”;

         (6)  Izmantot OP akronīmu.

         (7)  Paziņojuma iesniegšanas termiņš: 1. marts un 30. jūnijs.

         (8)  Lieko svītrot.”;


title: Komisijas Īstenošanas regula (ES) 2016/1398 (2016. gada 19. augusts), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
               20.8.2016

               LV

               Eiropas Savienības Oficiālais Vēstnesis

               L 227/1

         KOMISIJAS ĪSTENOŠANAS REGULA (ES) 2016/1398
   (2016. gada 19. augusts),
   ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku (1) un jo īpaši tās 11. panta b) punktu,
   tā kā:

               (1)

               Regulas (EK) Nr. 1210/2003 III pielikumā uzskaitītas Irākas iepriekšējās valdības valsts iestādes, sabiedrības, aģentūras un fiziskās un juridiskās personas, struktūras un organizācijas, uz kurām saskaņā ar minēto regulu attiecas tādu līdzekļu un saimniecisko resursu iesaldēšana, kas 2003. gada 22. maijā atradušies ārpus Irākas.

               (2)

               Apvienoto Nāciju Organizācijas Drošības padomes Sankciju komiteja 2016. gada 12. augustā nolēma svītrot divas organizācijas no to personu vai organizāciju saraksta, uz kurām būtu jāattiecina līdzekļu un saimniecisko resursu iesaldēšana, atsaucoties uz 19. un 23. punktu Apvienoto Nāciju Organizācijas Drošības padomes Rezolūcijā 1483(2003).

               (3)

               Tādēļ būtu attiecīgi jāgroza Regulas (EK) Nr. 1210/2003 III pielikums,

         IR PIEŅĒMUSI ŠO REGULU.
   1. pants
   Ar šo Regulas (EK) Nr. 1210/2003 III pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 19. augustā

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 169, 8.7.2003., 6. lpp. Regulā jaunākie grozījumi izdarīti ar Padomes Regulu (ES) Nr. 131/2011 (OV L 41, 15.2.2011., 1. lpp.).

      PIELIKUMS
      Regulas (EK) Nr. 1210/2003 III pielikumā svītro šādus ierakstus:

                  a)

                                 “65.

                                    IRAQI OIL TANKERS COMPANY (alias IRAQI OIL TANKERS ENTERPRISE). Adrese: P.O. Box 37, Basrah, Iraq.”;

                  b)

                                 “171.

                                    STATE OIL MARKETING ORGANISATION. Adrese: P.O. Box 5118, Khanat Al-Jaysh, Baghdad, Iraq.”


title: Komisijas Īstenošanas regula (ES) 2017/107 (2017. gada 20. janvāris), ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas no 2017. gada 1. līdz 7. janvārim ir iesniegti saskaņā ar tarifa kvotām, kuras attiecībā uz ķiplokiem atvērtas ar Regulu (EK) Nr. 341/2007

text:
                  21.1.2017

                  LV

                  Eiropas Savienības Oficiālais Vēstnesis

                  L 17/44

            KOMISIJAS ĪSTENOŠANAS REGULA (ES) 2017/107
      (2017. gada 20. janvāris),
      ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas no 2017. gada 1. līdz 7. janvārim ir iesniegti saskaņā ar tarifa kvotām, kuras attiecībā uz ķiplokiem atvērtas ar Regulu (EK) Nr. 341/2007
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
      tā kā:

                  (1)

                  Ar Komisijas Regulu (EK) Nr. 341/2007 (2) ir atvērtas ikgadējas tarifa kvotas ķiploku importam.

                  (2)

                  Daudzumi, kuri norādīti “A” importa licenču pieteikumos, kas iesniegti 2017. gada janvāra pirmajās septiņās kalendārajās dienās par apakšperiodu no 2017. gada 1. marta līdz 2017. gada 31. maijam, ir lielāki par pieejamajiem daudzumiem. Tāpēc būtu jānosaka, par kādu apjomu “A” importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

                  (3)

                  Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

            IR PIEŅĒMUSI ŠO REGULU.
      1. pants
      Daudzumiem, kas norādīti “A” importa licenču pieteikumos, kuri saskaņā ar Regulu (EK) Nr. 341/2007 iesniegti par apakšperiodu no 2017. gada 1. marta līdz 2017. gada 31. maijam, piemēro šīs regulas pielikumā norādīto piešķīruma koeficientu.
      2. pants
      Šī regula stājas spēkā dienā, kad to publicē Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 20. janvārī

               Komisijas

               un tās priekšsēdētāja vārdā –

               Lauksaimniecības un lauku attīstības ģenerāldirektorāta

               ģenerāldirektors

            Jerzy PLEWA

         (1)  OV L 347, 20.12.2013., 671. lpp.

         (2)  Komisijas 2007. gada 29. marta Regula (EK) Nr. 341/2007, ar ko atver tarifu kvotas un nosaka to administrēšanu, un ievieš ievešanas atļauju un izcelsmes sertifikātu sistēmu attiecībā uz ķiplokiem un dažiem citiem lauksaimniecības produktiem, kas ievesti no trešām valstīm (OV L 90, 30.3.2007., 12. lpp.).

         (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

         PIELIKUMS

                     Izcelsme

                     Kārtas numurs

                     Piešķīruma koeficients – pieteikumi, kas iesniegti par apakšperiodu no 1.3.2017. līdz 31.5.2017.
                     (%)

                     Argentīna

                                 —

                                 Tradicionālie importētāji

                     09.4104

                     —

                                 —

                                 Jaunie importētāji

                     09.4099

                     —

                     Ķīna

                                 —

                                 Tradicionālie importētāji

                     09.4105

                     —

                                 —

                                 Jaunie importētāji

                     09.4100

                     0,489868

                     Citas trešās valstis

                                 —

                                 Tradicionālie importētāji

                     09.4106

                     —

                                 —

                                 Jaunie importētāji

                     09.4102

                     —


title: Komisijas Īstenošanas regula (ES) 2015/407 ( 2015. gada 11. marts ), ar ko propān-2-olu apstiprina par aktīvo vielu izmantošanai 1., 2. un 4. produkta veida biocīdos  Dokuments attiecas uz EEZ

text:
               12.3.2015

               LV

               Eiropas Savienības Oficiālais Vēstnesis

               L 67/15

         KOMISIJAS ĪSTENOŠANAS REGULA (ES) 2015/407
   (2015. gada 11. marts),
   ar ko propān-2-olu apstiprina par aktīvo vielu izmantošanai 1., 2. un 4. produkta veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Deleģēto regulu (ES) Nr. 1062/2014 (2) izveido to aktīvo vielu sarakstu, kuras jānovērtē, lai lemtu par to apstiprināšanu lietošanai biocīdos vai iekļaušanu Regulas (ES) Nr. 528/2012 I pielikumā. Propān-2-ols ir minētajā sarakstā.

               (2)

               Propān-2-ols saskaņā ar Regulas (ES) Nr. 528/2012 90. panta 2. punktu ir novērtēts lietošanai biocīdos, kuri pieder pie 1. biocīdu produkta veida “Cilvēka higiēnai paredzētie dezinfekcijas līdzekļi”, 2. biocīdu produkta veida “Dezinfekcijas līdzekļi un algicīdi, kas nav paredzēti tiešai piemērošanai cilvēkiem un dzīvniekiem” un 4. biocīdu produkta veida “Pārtikas un dzīvnieku barības jomai paredzētie dezinfekcijas līdzekļi”, kas definēti Regulas (ES) Nr. 528/2012 V pielikumā.

               (3)

               Par kompetento novērtētājiestādi tika izraudzīta Vācija, un tā saskaņā ar Komisijas Regulas (EK) Nr. 1451/2007 (3) 14. panta 4. un 6. punktu 2012. gada 5. novembrī Komisijai iesniedza novērtējuma ziņojumus kopā ar saviem ieteikumiem.

               (4)

               Ņemot vērā kompetentās novērtētājiestādes secinājumus, Biocīdu komiteja 2014. gada 18. jūnijā formulēja Eiropas Ķīmisko vielu aģentūras atzinumus.

               (5)

               Saskaņā ar minētajiem atzinumiem 1., 2. un 4. produkta veida biocīdi, kas satur propān-2-olu, varētu atbilst Eiropas Parlamenta un Padomes Direktīvas 98/8/EK (4) 5. panta prasībām, ja attiecībā uz to lietošanu tiek ievērotas noteiktas specifikācijas un nosacījumi.

               (6)

               Tāpēc ir lietderīgi propān-2-olu apstiprināt lietošanai 1., 2. un 4. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (7)

               Saskaņā ar Regulas (ES) Nr. 528/2012 4. panta 4. punktu apstiprinājumam nebūtu jāattiecas uz nanomateriāliem, jo tie netika vērtēti.

               (8)

               Kas attiecas uz lietošanu 4. produkta veida biocīdos, novērtēšana neskāra propān-2-olu saturošu biocīdu iestrādāšanu materiālos un izstrādājumos, kuri paredzēti tiešai vai netiešai saskarei ar pārtiku Eiropas Parlamenta un Padomes Regulas (EK) Nr. 1935/2004 (5) 1. panta 1. punkta nozīmē. Vielu migrāciju no šiem materiāliem uz pārtikas produktiem var būt nepieciešams ierobežot, nosakot Regulas (EK) Nr. 1935/2004 5. panta 1. punkta e) apakšpunktā minētās īpatnējās migrācijas robežas (“īpaši ierobežojumi sastāvdaļu pārnešanai”). Tāpēc uz šādu lietošanu apstiprinājumam nebūtu jāattiecas, ja vien Komisija nav noteikusi šādas robežas vai ja saskaņā ar minēto regulu nav noteikts, ka šādas robežas nav nepieciešamas.

               (9)

               Pirms apstiprina aktīvo vielu, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

               (10)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Propān-2-olu apstiprina par aktīvo vielu lietošanai 1., 2. un 4. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 11. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      (3)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

      (4)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      (5)  Eiropas Parlamenta un Padomes 2004. gada 27. oktobra Regula (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (OV L 338, 13.11.2004., 4. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas tīrības minimālā pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi (2)

                  Propān-2-ols

                     IUPAC nosaukums:
                  2-propanols

                     EK Nr.: 200-661-7

                     CAS Nr.: 67-63-0

                  99 masas procenti

                  2016. gada 1. jūlijs

                  2026. gada 30. jūnijs

                  1

                  Produkta novērtēšanā īpašu uzmanību pievērš tām ekspozīcijām (iedarbībai), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav vērtēti.

                  2

                  Produkta novērtēšanā īpašu uzmanību pievērš tām ekspozīcijām (iedarbībai), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav vērtēti.

                  4

                  Produkta novērtēšanā īpašu uzmanību pievērš tām ekspozīcijām (iedarbībai), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav vērtēti.
                  Lai attiecībā uz biocīdiem saņemtu atļauju, ievēro šādas prasības:

                              1)

                              attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009 (3) vai Eiropas Parlamenta vai Padomes Regulu (EK) Nr. 396/2005 (4) noteikt jaunus vai grozīt esošos maksimāli pieļaujamos atlieku daudzumus (MRL), un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti;

                              2)

                              produktus, kas satur propān-2-olu, neiestrādā materiālos un izstrādājumos, kas paredzēti saskarei ar pārtikas produktiem Regulas (EK) Nr. 1935/2004 1. panta 1. punkta nozīmē, ja vien Komisija attiecībā uz propān-2-olu nav noteikusi īpatnējās migrācijas robežas vai ja saskaņā ar minēto regulu nav noteikts, ka šādas robežas nav nepieciešamas.

         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 8. pantu veiktajā novērtēšanā izmantotās aktīvās vielas tīrības minimālā pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.

         (2)  Par Regulas (ES) Nr. 528/2012 VI pielikuma vispārējo principu īstenošanu, novērtēšanas ziņojumu saturu un to secinājumiem sk. Komisijas tīmekļa vietni: http://ec.europa.eu/environment/chemicals/biocides/index_en.htm.

         (3)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

         (4)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) 2016/781 (2016. gada 19. maijs), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               20.5.2016

               LV

               Eiropas Savienības Oficiālais Vēstnesis

               L 131/61

         KOMISIJAS ĪSTENOŠANAS REGULA (ES) 2016/781
   (2016. gada 19. maijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 19. maijā

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  95,8

                  TR

                  63,7

                  ZZ

                  79,8

                  0707 00 05

                  TR

                  105,8

                  ZZ

                  105,8

                  0709 93 10

                  TR

                  110,2

                  ZZ

                  110,2

                  0805 10 20

                  EG

                  40,9

                  IL

                  62,6

                  MA

                  56,8

                  TR

                  41,8

                  ZA

                  80,4

                  ZZ

                  56,5

                  0805 50 10

                  AR

                  177,5

                  TR

                  111,0

                  ZA

                  185,1

                  ZZ

                  157,9

                  0808 10 80

                  AR

                  111,7

                  BR

                  101,9

                  CL

                  121,8

                  CN

                  79,2

                  NZ

                  154,6

                  US

                  196,9

                  ZA

                  108,7

                  ZZ

                  125,0

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/2316 (2015. gada 8. decembris) par atsevišķu preču klasifikāciju kombinētajā nomenklatūrā

text:
               12.12.2015

               LV

               Eiropas Savienības Oficiālais Vēstnesis

               L 328/52

         KOMISIJAS ĪSTENOŠANAS REGULA (ES) 2015/2316
   (2015. gada 8. decembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 8. decembrī

            Komisijas

            un tās priekšsēdētāja vārdā –

            Nodokļu politikas un muitas savienības ĢD ģenerāldirektors

         Heinz ZOUREK

      (1)  OV L 256, 7.9.1987., 1. lpp.

      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      PIELIKUMS

                  Preču apraksts

                  Klasifikācija (KN kods)

                  Pamatojums

                  (1)

                  (2)

                  (3)

                  Cilindrisks ar baterijām darbināms izstrādājums ar vāku (tā sauktā “elektroniskā naudas lādīte”) un ar augstumu 17 cm un diametru 12 cm.
                  Vākā ir neliels LCD displejs un sprauga, pa kuru ieliek monētas (piemēram, euro). Kad monētu ar roku ieliek spraugā, mehānisms vākā (skaitļošanas ierīce) noteic monētas diametru, un tiek parādīta tās vērtība.
                  Ja monētas ieliek citu pēc citas, tad noteiktās vērtības tiek pieskaitītas jau uzkrātajai vērtībai un LCD ekrānā tiek parādīta monētu kopsumma.
                  Ja monētas izņem no naudas lādītes, atņemšana nenotiek.
                  Sk. attēlu (1).

                  8470 90 00

                  Klasifikācija ir noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu un KN kodu 8470, 8470 90 un 8470 90 00 formulējumu.
                  Izstrādājums ir salikta prece, kas sastāv no plastmasas trauka un skaitļošanas ierīces. Salīdzinājumā ar parastajām naudas lādītēm, izstrādājuma pamatīpašības nosaka skaitļošanas ierīce. Tāpēc nav iespējama klasificēšana atbilstīgi materiālam (39. nodaļa), no kā izstrādājums sastāv.
                  Tā kā nav iespējams izstrādājumā ievadīt datus (monētas nav dati), tad to neuzskata par kalkulatoru (sk. arī harmonizētās sistēmas skaidrojumus pozīcijai 8470 (A)(1)). Tā kā ar skaitļošanas ierīci ir iespējams saskaitīt vismaz divus skaitļus, kas katrs sastāv no vairākiem cipariem (piemēram, EUR 0,02 + EUR 2,00 = EUR 2,02), tad izstrādājums atbilst prasībām, kas jāizpilda, lai to klasificētu pie skaitļošanas ierīcēm (sk. arī HS skaidrojumus pozīcijai 8470, pirmo daļu).
                  Tāpēc viss izstrādājums jāklasificē ar KN kodu 8470 90 00 pie citādām ierīcēm, kurās iestrādātas skaitļošanas ierīces.

         (1)  Attēls pievienots tikai informācijai.


title: Komisijas Īstenošanas regula (ES) 2016/1018 (2016. gada 23. jūnijs), ar ko 246. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
               24.6.2016

               LV

               Eiropas Savienības Oficiālais Vēstnesis

               L 166/5

         KOMISIJAS ĪSTENOŠANAS REGULA (ES) 2016/1018
   (2016. gada 23. jūnijs),
   ar ko 246. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida, (1) un jo īpaši tās 7. panta 1. punkta a) apakšpunktu un 7.a panta 5. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas naudas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja 2016. gada 20. jūnijā nolēma svītrot vienu fizisko personu no to personu, grupu un organizāciju saraksta, uz kurām būtu jāattiecina naudas līdzekļu un saimniecisko resursu iesaldēšana. Tādēļ atbilstoši tam būtu jāatjaunina Regulas (EK) Nr. 881/2002 I pielikums.

               (3)

               Lai nodrošinātu šajā regulā paredzēto pasākumu iedarbīgumu, šai regulai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 23. jūnijā

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikumā sadaļā “Fiziskās personas” svītro šādu ierakstu:

         “Farid Aider (alias a) Achour Ali, b) Terfi Farid, c) Abdallah). Dzimšanas datums: 12.10.1964. Dzimšanas vieta: Alžīra, Alžīrija. Valstspiederība: Alžīrijas. Papildu informācija: a) Itālijas nodokļu maksātāja reģistrācijas numurs: DRAFRD64R12Z301; b) Itālijas iestādes 16.11.2007. ir izsniegušas apcietināšanas orderi; c) kopš 14.12.2007. Itālijas iestādes viņu uzskata par personu, kas izvairās no tiesas. Regulas 2.a panta 4. punkta b) apakšpunktā minētais paziņošanas datums: 17.3.2004.”


title: Komisijas Īstenošanas regula (ES) Nr. 933/2014 ( 2014. gada 29. augusts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               30.8.2014

               LV

               Eiropas Savienības Oficiālais Vēstnesis

               L 259/21

         KOMISIJAS ĪSTENOŠANAS REGULA (ES) Nr. 933/2014
   (2014. gada 29. augusts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 29. augustā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  122,3

                  ZZ

                  122,3

                  0805 50 10

                  AR

                  194,5

                  CL

                  187,7

                  TR

                  73,3

                  UY

                  140,5

                  ZA

                  156,0

                  ZZ

                  150,4

                  0806 10 10

                  BR

                  169,2

                  EG

                  207,2

                  TR

                  120,9

                  ZA

                  315,5

                  ZZ

                  203,2

                  0808 10 80

                  AR

                  83,7

                  BR

                  21,2

                  CL

                  101,4

                  NZ

                  133,0

                  ZA

                  126,0

                  ZZ

                  93,1

                  0808 30 90

                  CL

                  96,0

                  TR

                  122,1

                  ZA

                  100,9

                  ZZ

                  106,3

                  0809 30

                  MK

                  73,4

                  TR

                  113,4

                  ZZ

                  93,4

                  0809 40 05

                  BA

                  36,8

                  MK

                  36,2

                  ZZ

                  36,5

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 649/2013 ( 2013. gada 8. jūlijs ), ar ko atkāpjas no Regulas (EK) Nr. 1122/2009 un Regulas (ES) Nr. 65/2011 attiecībā uz atbalsta summu samazinājumu par novēloti iesniegtiem vienotajiem pieteikumiem 2013. gadam saistībā ar Alpu ganībām Austrijas kalnu apgabalos

text:
               9.7.2013

               LV

               Eiropas Savienības Oficiālais Vēstnesis

               L 188/5

      KOMISIJAS ĪSTENOŠANAS REGULA (ES) Nr. 649/2013
   (2013. gada 8. jūlijs),
   ar ko atkāpjas no Regulas (EK) Nr. 1122/2009 un Regulas (ES) Nr. 65/2011 attiecībā uz atbalsta summu samazinājumu par novēloti iesniegtiem vienotajiem pieteikumiem 2013. gadam saistībā ar Alpu ganībām Austrijas kalnu apgabalos
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2005. gada 20. septembra Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (1) un jo īpaši tās 91. pantu,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (2), un jo īpaši tās 142. panta c) punktu,
   tā kā:

               (1)

               Ar 23. panta 1. punktu Komisijas 2009. gada 30. novembra Regulā (EK) Nr. 1122/2009, ar ko paredz sīki izstrādātus noteikumus, lai īstenotu Padomes Regulu (EK) Nr. 73/2009 attiecībā uz savstarpēju atbilstību, modulāciju un integrēto administrēšanas un kontroles sistēmu saskaņā ar minētajā regulā paredzētajām tiešā atbalsta shēmām lauksaimniekiem, kā arī lai īstenotu Padomes Regulu (EK) Nr. 1234/2007 attiecībā uz savstarpēju atbilstību saskaņā ar vīna nozarē paredzēto atbalsta shēmu (3), paredzēti samazinājumi, kas jāpiemēro pieteikuma novēlotas iesniegšanas gadījumā, kā arī dokumenti, līgumi un deklarācijas, kas ir būtiski attiecībā uz tiesībām saņemt attiecīgo atbalstu.

               (2)

               Saskaņā ar 8. panta 3. punktu Komisijas 2011. gada 27. janvāra Regulā (ES) Nr. 65/2011, ar ko nosaka sīki izstrādātus noteikumus, lai īstenotu Padomes Regulu (EK) Nr. 1698/2005 attiecībā uz pārbaudes kārtību, kā arī savstarpējo atbilstību saistībā ar lauku attīstības atbalsta pasākumiem (4), maksājuma pieprasījumiem, uz ko attiecas Regulas (ES) Nr. 65/2011 II daļas I sadaļa, mutatis mutandis piemēro Regulas (EK) Nr. 1122/2009 22. un 23. pantu.

               (3)

               Saskaņā ar Regulas (EK) Nr. 73/2009 19. panta 3. punktu Austrija ir ieviesusi vienota atbalsta pieteikuma shēmu, kas attiecas uz vairākiem tiešo maksājumu pieteikumiem un dažiem atbalsta pieteikumiem, kuri piešķirti saskaņā ar Regulu (EK) Nr. 1698/2005.

               (4)

               Saskaņā ar Regulas (EK) Nr. 1122/2009 11. panta 2. punktu un Regulas (ES) Nr. 65/2011 8. panta 1. punktu Austrija ir noteikusi, ka pēdējā diena vienoto pieteikumu iesniegšanai par 2013. gadu ir 2013. gada 15. maijs.

               (5)

               Saskaņā ar Regulas (EK) Nr. 1122/2009 6. panta 1. punkta trešo daļu dalībvalstis kontroles sistēmas īstenošanai nodrošina, ka lauksaimniecības zemes gabalu identifikācija ir uzticama, un pieprasa, lai vienotajam pieteikumam būtu pievienoti dokumenti, ar ko identificē zemes gabalus.

               (6)

               Lai novērstu agrāk konstatētos trūkumus saistībā ar lauksaimniecības zemes gabalu atbilstīgo platību identificēšanu, Austrija ir sākusi atjaunināt savu Zemes gabalu identificēšanas sistēmu (ZGIS) Austrijas noteiktajām Alpu ganībām kalnu apgabalos, kas norādīti saskaņā ar Regulas (EK) Nr. 1698/2005 50. pantu.

               (7)

               Neierasti laikapstākļi Austrijā 2012./2013. gada ziemā iestādēm neļāva pirms vienoto pieteikumu iesniegšanas procesa uzsākšanas pabeigt ZGIS atjaunināšanu attiecībā uz Alpu ganību lauksaimniecības zemes gabaliem minētajos kalnu apgabalos. Spēcīgi un vēli sniegputeņi aizkavēja nepieciešamo ekspresapskašu īstenošanu minētajos zemes gabalos, kuri atrodas lielā augstumā. Rezultātā lauksaimnieki, kuri vēlējās iesniegt vienoto pieteikumu saistībā ar Alpu ganību lauksaimniecības zemes gabaliem, atjaunināto informāciju par minētajiem zemes gabaliem iegūs vēlāk, nekā paredzēts.

               (8)

               Šīs situācijas rezultātā pieteikumu iesniedzējiem ir liegta iespēja Regulas (EK) Nr. 1122/2009 11. panta 2. punktā un Regulas (ES) Nr. 65/2011 8. panta 1. punktā noteiktajā termiņā iesniegt vienotos atbalsta pieteikumus un maksājuma pieprasījumus saistībā ar Austrijas Alpu ganību lauksaimniecības zemes gabaliem.

               (9)

               Minēto sarežģījumu dēļ paredzams, ka 2013. gadā lauksaimniekiem, kuri apsaimnieko Alpu ganību lauksaimniecības zemes gabalus, pieteikumu iesniegšanas process sāksies vēlāk nekā iepriekšējos gados. Informācija, ko Austrijas iestādes sniedza Komisijai par to kapacitāti ZGIS atjaunināšanas pabeigšanai attiecībā uz minētajiem apgabaliem, liecina, ka nepieciešams termiņa pagarinājums līdz 2013. gada 28. jūnijam, lai visiem attiecīgajiem lauksaimniekiem un atbalsta saņēmējiem būtu iespēja iesniegt vienotos pieteikumus.

               (10)

               Tādēļ, atkāpjoties no Regulas (EK) Nr. 1122/2009 23. panta 1. punkta, ir lietderīgi nepiemērot nekādus samazinājumus par vienoto pieteikumu novēlotu iesniegšanu tiem lauksaimniekiem, kuri ne vēlāk kā līdz 2013. gada 28. jūnijam iesniedza vienotos pieteikumus saistībā ar vismaz vienu Austrijas noteikto Alpu ganību lauksaimniecības zemes gabalu tajos kalnu apgabalos, kas norādīti saskaņā ar Regulas (EK) Nr. 1698/2005 50. pantu.

               (11)

               Tāpat, atkāpjoties no Regulas (ES) Nr. 65/2011 8. panta 3. punkta un ņemot vērā maksājuma pieprasījumus, uz ko attiecas Regulas (ES) Nr. 65/2011 II daļas I sadaļa, saistībā ar vismaz vienu Austrijas noteikto Alpu ganību lauksaimniecības zemes gabalu tajos kalnu apgabalos, kas norādīti saskaņā ar Regulas (EK) Nr. 1698/2005 50. pantu, ir lietderīgi nepiemērot samazinājumus par pieteikumu novēlotu iesniegšanu tiem maksājuma pieprasījumiem, kuri tika iesniegti ne vēlāk kā līdz 2013. gada 28. jūnijam.

               (12)

               Minētās atkāpes būtu jāpiemēro par 2013. atbalsta gadu iesniegtajiem vienotajiem pieteikumiem un maksājuma pieprasījumiem, tāpēc ir lietderīgi šo regulu piemērot ar atpakaļejošu spēku.

               (13)

               Šajā regulā paredzētie pasākumi ir saskaņā ar Lauku attīstības komitejas un Tiešo maksājumu pārvaldības komitejas atzinumiem,

         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1122/2009 23. panta 1. punkta, lauksaimniekiem, kuri iesniedza vienoto pieteikumu saistībā ar vismaz vienu Austrijas noteikto Alpu ganību lauksaimniecības zemes gabalu tajos kalnu apgabalos, kas norādīti saskaņā ar Regulas (EK) Nr. 1698/2005 50. pantu, attiecībā uz 2013. pieteikuma gadu nepiemēro nekādus samazinājumus par pieteikuma novēlotu iesniegšanu, ja minētais pieteikums tika iesniegts ne vēlāk kā līdz 2013. gada 28. jūnijam. Pēc 2013. gada 28. jūnija iesniegtos vienotos pieteikumus neuzskata par atbilstīgiem.
   2. pants
   Atkāpjoties no Regulas (ES) Nr. 65/2011 8. panta 3. punkta, attiecībā uz 2013. pieteikuma gadu Regulas (EK) Nr. 1122/2009 23. panta 1. punktā paredzētos samazinājumus attiecībā uz maksājuma pieprasījumiem, uz ko attiecas Regulas (ES) Nr. 65/2011 II daļas I sadaļa, saistībā ar vismaz vienu Austrijas noteikto Alpu ganību lauksaimniecības zemes gabalu tajos kalnu apgabalos, kas norādīti saskaņā ar Regulas (EK) Nr. 1698/2005 50. pantu, nepiemēro par tādiem novēlotiem maksājuma pieprasījumiem, kuri iesniegti ne vēlāk kā līdz 2013. gada 28. jūnijam. Pēc 2013. gada 28. jūnija iesniegtos maksājuma pieprasījumus neuzskata par atbilstīgiem.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2013. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 8. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 277, 21.10.2005., 1. lpp.

      (2)  OV L 30, 31.1.2009., 16. lpp.

      (3)  OV L 316, 2.12.2009., 65. lpp.

      (4)  OV L 25, 28.1.2011., 8. lpp.


title: Komisijas Īstenošanas regula (ES) Nr. 569/2012 ( 2012. gada 28. jūnijs ), ar ko 2012./2013. tirdzniecības gadā uz laiku aptur muitas nodokļa piemērošanu dažu veidu labības importam

text:
               29.6.2012

               LV

               Eiropas Savienības Oficiālais Vēstnesis

               L 169/41

         KOMISIJAS ĪSTENOŠANAS REGULA (ES) Nr. 569/2012
   (2012. gada 28. jūnijs),
   ar ko 2012./2013. tirdzniecības gadā uz laiku aptur muitas nodokļa piemērošanu dažu veidu labības importam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 187. pantu saistībā ar tās 4. pantu,
   tā kā:

               (1)

               Lai veicinātu Kopienas tirgus apgādi ar labību 2011./2012. tirdzniecības gada sešos pēdējos mēnešos, ar Komisijas Īstenošanas regulu (ES) Nr. 1350/2011 (2) uz laiku līdz 2012. gada 30. jūnijam tika apturēta muitas nodokļa piemērošana tām importa tarifa kvotām zemas un vidējas kvalitātes parastajiem kviešiem un lopbarības miežiem, kuras tika atvērtas attiecīgi ar Komisijas Regulu (EK) Nr. 1067/2008 (3) un Komisijas Regulu (EK) Nr. 2305/2003 (4).

               (2)

               Pamatojoties uz paziņojumiem, kas izdarīti saskaņā ar Regulas (EK) Nr. 2305/2003 3. panta 3. punktu, Komisija ar Īstenošanas regulu (ES) Nr. 20/2012 (5) no 2012. gada 6. janvāra plkst. 13.00 (pēc Briseles laika) kārtējam kvotas periodam apturēja importa licenču izdošanu tādu miežu importam, uz kuriem attiecas Regulas (EK) Nr. 2305/2003 1. pantā 1. punktā minētā kvota.

               (3)

               Labības tirgus prognozes nākamā tirdzniecības gada sākumam (2012./2013. tirdzniecības gads), ņemot vērā pieejamo krājumu nelielo apjomu un Komisijas patlaban veiktos aprēķinus attiecībā uz daudzumiem, kas faktiski būs pieejami pēc 2012. gada ražas novākšanas, ļauj secināt, ka cenu līmenis arī turpmāk būs augsts. Lai būtu vienkāršāk uzturēt importa plūsmu, kas palīdz saglabāt līdzsvaru Savienības tirgū, tiek uzskatīts par vajadzīgu nodrošināt labības importa politikas nepārtrauktību, uz laiku līdz 2012. gada 31. decembrim saglabājot muitas nodokļa piemērošanas pagaidu apturēšanu mīksto kviešu importam par 2012./2013. tirdzniecības gadu tai importa tarifa kvotai, kura tika atvērta ar Regulu (EK) Nr. 1067/2008. Ievērojot to, ka importa licenču izdošana miežu importam tika apturēta līdz 2012. gada 31. decembrim, muitas nodokļa piemērošanas apturēšana attiecībā uz šo produktu par to pašu periodu vairs nav vajadzīga.

               (4)

               Tomēr nevajadzētu radīt sarežģījumus uzņēmējiem, kuri jau sākuši veikt konkrēto labības piegādi ar mērķi importēt šo labību Savienībā. Tādēļ attiecībā uz visiem produktiem, kuru piegāde ar tiešo galamērķi Savienībā ir sākusies vēlākais 2012. gada 31. decembrī, būtu jāņem vērā piegādes termiņi un jāļauj uzņēmējiem nogādāt un laist brīvā apgrozībā to labību, uz kuru attiecas šajā regulā paredzētie noteikumi par muitas nodokļa piemērošanas apturēšanu. Turklāt būtu arī jānosaka, kāds pierādījums jāiesniedz, lai apliecinātu piegādi ar tiešo galamērķi Savienībā, kā arī datumu, kad minētā piegāde sākusies.

               (5)

               Lai nodrošinātu efektīvu importa licenču izdošanas procedūras pārvaldību no 2012. gada 1. jūlija, šai regulai jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

               (6)

               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   1.   Attiecībā uz visiem ievedumiem, ko veic atbilstīgi tām tarifa kvotām ar pazeminātu nodokļa likmi, kuras atvērtas ar Regulu (EK) Nr. 1067/2008, par 2012./2013. tirdzniecības gadu aptur ievedmuitas nodokļa piemērošanu produktiem ar KN kodu 1001 99 00, izņemot augstākā labuma produktus, kā definēts Komisijas Regulas (ES) Nr. 642/2010 (6) II pielikumā.
   2.   Ja šā panta 1. punktā minēto labības produktu piegādes tiešais galamērķis ir Savienība un ja piegādāšana sākusies vēlākais 2012. gada 31. decembrī, tad, attiecīgos produktus laižot brīvā apgrozībā, šīs regulas noteikumi par muitas nodokļa piemērošanas apturēšanu paliek spēkā.
   Pierādījumu par piegādi ar tiešo galamērķi Savienībā un par šīs piegādes sākuma datumu kompetentajām iestādēm iesniedz, pamatojoties uz pārvadājuma dokumenta oriģinālu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. jūlija līdz 2012. gada 31. decembrim.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 28. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 338, 21.12.2011., 27. lpp.

      (3)  OV L 290, 31.10.2008., 3. lpp.

      (4)  OV L 342, 30.12.2003., 7. lpp.

      (5)  OV L 8, 12.1.2012., 35. lpp.

      (6)  OV L 187, 21.7.2010., 5. lpp.


title: Komisijas Īstenošanas regula (ES) 2015/1387 (2015. gada 12. augusts), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               13.8.2015

               LV

               Eiropas Savienības Oficiālais Vēstnesis

               L 214/24

         KOMISIJAS ĪSTENOŠANAS REGULA (ES) 2015/1387
   (2015. gada 12. augusts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 12. augusta

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  159,2

                  ZZ

                  159,2

                  0709 93 10

                  TR

                  124,7

                  ZZ

                  124,7

                  0805 50 10

                  AR

                  127,9

                  BO

                  146,4

                  CL

                  160,0

                  TR

                  109,0

                  UY

                  125,7

                  ZA

                  149,7

                  ZZ

                  136,5

                  0806 10 10

                  EG

                  290,0

                  MA

                  158,2

                  TR

                  116,3

                  ZZ

                  188,2

                  0808 10 80

                  AR

                  108,9

                  BR

                  89,0

                  CL

                  142,0

                  NZ

                  137,8

                  US

                  162,6

                  ZA

                  123,1

                  ZZ

                  127,2

                  0808 30 90

                  AR

                  112,9

                  CL

                  136,5

                  CN

                  95,2

                  MK

                  62,9

                  NZ

                  146,7

                  TR

                  140,8

                  ZA

                  115,9

                  ZZ

                  115,8

                  0809 30 10, 0809 30 90

                  MK

                  76,3

                  TR

                  134,9

                  ZZ

                  105,6

                  0809 40 05

                  BA

                  46,7

                  IL

                  141,4

                  MK

                  39,3

                  XS

                  57,7

                  ZZ

                  71,3

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 282/2013 ( 2013. gada 22. marts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               23.3.2013

               LV

               Eiropas Savienības Oficiālais Vēstnesis

               L 84/24

         KOMISIJAS ĪSTENOŠANAS REGULA (ES) Nr. 282/2013
   (2013. gada 22. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 22. martā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  JO

                  97,3

                  MA

                  73,3

                  TN

                  98,3

                  TR

                  136,5

                  ZZ

                  101,4

                  0707 00 05

                  MA

                  158,2

                  TR

                  161,4

                  ZZ

                  159,8

                  0709 91 00

                  EG

                  66,7

                  ZZ

                  66,7

                  0709 93 10

                  MA

                  45,3

                  TR

                  102,3

                  ZZ

                  73,8

                  0805 10 20

                  EG

                  55,3

                  IL

                  66,6

                  MA

                  60,0

                  TN

                  59,3

                  TR

                  65,0

                  ZZ

                  61,2

                  0805 50 10

                  TR

                  81,1

                  ZZ

                  81,1

                  0808 10 80

                  AR

                  116,3

                  BR

                  91,8

                  CL

                  136,2

                  CN

                  73,1

                  MK

                  29,3

                  US

                  169,1

                  ZA

                  101,5

                  ZZ

                  102,5

                  0808 30 90

                  AR

                  113,0

                  CL

                  167,5

                  CN

                  85,7

                  TR

                  171,6

                  US

                  150,6

                  ZA

                  108,5

                  ZZ

                  132,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 894/2011 ( 2011. gada 22. augusts ), ar ko apstiprina specifikācijas grozījumus, kuri nav maznozīmīgi, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Coppa Piacentina (ACVN))

text:
               8.9.2011

               LV

               Eiropas Savienības Oficiālais Vēstnesis

               L 231/3

         KOMISIJAS ĪSTENOŠANAS REGULA (ES) Nr. 894/2011
   (2011. gada 22. augusts),
   ar ko apstiprina specifikācijas grozījumus, kuri nav maznozīmīgi, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Coppa Piacentina (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 9. panta 1. punkta pirmo daļu un piemērojot tās 17. panta 2. punktu, Komisija izvērtēja Itālijas pieprasījumu apstiprināt specifikācijas grozījumus attiecībā uz aizsargāto cilmes vietas nosaukumu Coppa Piacentina, kas reģistrēts saskaņā ar Komisijas Regulu (EK) Nr. 1107/96 (2), kurā grozījumi izdarīti ar Regulu (EK) Nr. 1263/96 (3).

               (2)

               Ņemot vērā, ka attiecīgie grozījumi nav maznozīmīgi Regulas (EK) Nr. 510/2006 9. panta nozīmē, Komisija, piemērojot minētās regulas 6. panta 2. punkta pirmo daļu, grozījumu pieteikumu ir publicējusi Eiropas Savienības Oficiālajā Vēstnesī
                   (4). Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šie grozījumi ir jāapstiprina,

         IR PIEŅĒMUSI ŠO REGULU.
   1. pants
   Ar šo apstiprina specifikācijas grozījumus, kas publicēti Eiropas Savienības Oficiālajā Vēstnesī attiecībā uz šīs regulas pielikumā minēto nosaukumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 22. augustā

            Komisijas un tās priekšsēdētāja vārdā –

            Komisijas locekle

         Cecilia MALMSTRÖM

      (1)  OV L 93, 31.3.2006., 12. lpp.

      (2)  OV L 148, 21.6.1996., 1. lpp.

      (3)  OV L 163, 2.7.1996., 19. lpp.

      (4)  OV C 311, 16.11.2010., 24. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.2. grupa.   Gaļas produkti (termiski apstrādāti, sālīti, kūpināti u. c.)

      ITĀLIJA

         Coppa Piacentina (ACVN)


title: Komisijas Īstenošanas regula (ES) Nr. 1381/2011 ( 2011. gada 22. decembris ) par darbīgās vielas hlorpikrīns neapstiprināšanu, ievērojot Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū, un grozījumiem Komisijas Lēmumā 2008/934/EK  Dokuments attiecas uz EEZ

text:
               23.12.2011

               LV

               Eiropas Savienības Oficiālais Vēstnesis

               L 343/26

         KOMISIJAS ĪSTENOŠANAS REGULA (ES) Nr. 1381/2011
   (2011. gada 22. decembris)
   par darbīgās vielas hlorpikrīns neapstiprināšanu, ievērojot Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū, un grozījumiem Komisijas Lēmumā 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta c) apakšpunktu attiecībā uz apstiprinājuma procedūru un nosacījumiem darbīgajām vielām, par kurām iesniegtie pieteikumi atzīti par pilnīgiem atbilstoši 16. pantam Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (2), piemēro Padomes Direktīvu 91/414/EEK (3). Hlorpikrīns ir darbīgā viela, par kuru iesniegtais pieteikums saskaņā ar minēto regulu atzīts par pilnīgu.

               (2)

               Komisijas Regulā (EK) Nr. 451/2000 (4) un Regulā (EK) Nr. 1490/2002 (5) paredzēti sīki izstrādāti noteikumi par Direktīvas 91/414/EEK 8. panta 2. punktā minētās darba programmas otrā un trešā posma īstenošanu, un norādīti to darbīgo vielu saraksti, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Hlorpikrīns ir šajos sarakstos.

               (3)

               Saskaņā ar 3. panta 2. punktu Komisijas 2007. gada 20. septembra Regulā (EK) Nr. 1095/2007, ar ko groza Regulu (EK) Nr. 1490/2002, ar kuru nosaka sīki izstrādātus noteikumus, kā īstenot trešo posmu darba programmā, kura minēta Padomes Direktīvas 91/414/EEK 8. panta 2. punktā, un Regulu (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK (6) 8. panta 2. punktā, pretendents divu mēnešu laikā no Regulas (EK) Nr. 1095/2007 spēkā stāšanās dienas atsauca atbalstu attiecīgās darbīgās vielas iekļaušanai Direktīvas 91/414/EEK I pielikumā. Līdz ar to attiecībā uz hlorpikrīna neiekļaušanu tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (7).

               (4)

               Saskaņā ar 6. panta 2. punktu Direktīvā 91/414/EEK sākotnējais pretendents (turpmāk “pieteikuma iesniedzējs”) iesniedza jaunu pieteikumu, kurā lūdza piemērot paātrināto procedūru, kā paredzēts Regulas (EK) Nr. 33/2008 14.–19. pantā.

               (5)

               Pieteikumu iesniedza Itālijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši, kā izklāstīts Lēmumā 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (6)

               Itālija izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā 2010. gada 11. martā minēto ziņojumu nosūtīja Eiropas Pārtikas nekaitīguma iestādei (turpmāk “Iestāde”) un Komisijai. Iestāde papildu ziņojumu nosūtīja pārējām dalībvalstīm un pieteikuma iesniedzējam, lai tie varētu izteikt komentārus, un saņemtos komentārus nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma Iestāde 2011. gada 23. februārī iesniedza Komisijai secinājumu par hlorpikrīna riska novērtējumu (8). Novērtējuma ziņojuma projektu, papildu ziņojumu un Iestādes secinājumu dalībvalstis un Komisija izskatīja Pārtikas aprites un dzīvnieku veselības pastāvīgajā komitejā, un 2011. gada 11. oktobrī šie dokumenti tika pabeigti kā Komisijas pārskata ziņojums par hlorpikrīnu.

               (7)

               Šīs darbīgās vielas novērtēšanas gaitā tika izteiktas bažas. Par iemeslu šīm bažām bija galvenokārt turpmāk minētie aspekti. Ir nepieņemams risks lietotājiem. Nebija iespējams veikt gruntsūdeņu apdraudējuma uzticamu novērtējumu, jo trūka datu par metabolītu dihloronitrometānu un saražotās darbīgās vielas piemaisījumiem. Nebija pieejami pietiekami dati, lai izdarītu secinājumus par riskiem organismiem, kas dzīvo nogulsnēs, bitēm, sliekām un blakussugu augiem. Tika konstatēts augsts risks ūdens organismiem, putniem un zīdītājiem. Nebija iespējams veikt uzticamu virszemes ūdeņu un nogulšņu apdraudējuma novērtējumu, jo trūka datu par hlorpikrīnu un metabolītu dihloronitrometānu. Nevarēja veikt uzticamu pārbaudi attiecībā uz fosgēna iedarbības koncentrāciju gaisā. Tika konstatēts augsts potenciāls pārnesei atmosfērā lielos attālumos.

               (8)

               Komisija aicināja pieteikuma iesniedzēju izteikt viedokli par Iestādes secinājumu. Tāpat Komisija saskaņā ar Regulas (EK) Nr. 33/2008 21. panta 1. punktu aicināja pieteikuma iesniedzēju izteikt viedokli par pārskata ziņojuma projektu. Pieteikuma iesniedzējs pauda viedokli, un tas tika rūpīgi izskatīts.

               (9)

               Tomēr, neraugoties uz pieteikuma iesniedzēja izvirzītajiem argumentiem, 7. apsvērumā minētās bažas novērst nevarēja. Līdz ar to nav pierādīts, ka ieteiktajos lietošanas apstākļos augu aizsardzības līdzekļi, kuru sastāvā ir hlorpikrīns, kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām.

               (10)

               Tāpēc hlorpikrīnu nevajadzētu apstiprināt saskaņā ar Regulas (EK) Nr. 1107/2009 13. panta 2. punktu.

               (11)

               Lai dalībvalstīm nodrošinātu laiku to augu aizsardzības līdzekļu atļauju atsaukšanai, kuru sastāvā ir hlorpikrīns, būtu jāatkāpjas no Regulas (EK) Nr. 1490/2002

               (12)

               Ja saskaņā ar Regulas (EK) Nr. 1107/2009 46. pantu dalībvalstis augu aizsardzības līdzekļiem, kas satur hlorpikrīnu, nosaka jebkādu pagarinājuma periodu, šim periodam būtu jābeidzas ne vēlāk kā vienu gadu pēc attiecīgās atļaujas atsaukšanas.

               (13)

               Šī regula neskar iespēju iesniegt citus pieteikumus attiecībā uz hlorpikrīnu saskaņā ar Regulas (EK) Nr. 1107/2009 7. pantu.

               (14)

               Skaidrības labad Lēmuma 2008/934/EK pielikumā ieraksts par hlorpikrīnu būtu jāsvītro.

               (15)

               Tāpēc ir lietderīgi Lēmumu 2008/934/EK attiecīgi grozīt.

               (16)

               Pārtikas aprites un dzīvnieku veselības pastāvīgā komiteja nav sniegusi atzinumu. Īstenošanas akts tika uzskatīts par nepieciešamu, un priekšsēdētājs iesniedza akta projektu turpmākai apspriešanai pārsūdzības komitejā. Šajā regulā paredzētie pasākumi ir saskaņā ar pārsūdzības komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas neapstiprināšana
   Darbīgo vielu hlorpikrīns neapstiprina.
   2. pants
   Pārejas noteikumi
   Atkāpjoties no Regulas (EK) Nr. 1490/2002 12. panta 3. punkta noteikumiem, dalībvalstis nodrošina, ka to augu aizsardzības līdzekļu atļaujas, kuru sastāvā ir hlorpikrīns, ir atsauktas līdz 2012. gada 23. jūnijam.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 12 mēnešus pēc attiecīgās atļaujas atsaukšanas.
   4. pants
   Grozījumi Lēmumā 2008/934/EK
   Lēmuma 2008/934/EK pielikumā ierakstu par hlorpikrīnu svītro.
   5. pants
   Stāšanās spēkā un piemērošanas diena
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 22. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 15, 18.1.2008., 5. lpp.

      (3)  OV L 230, 19.8.1991., 1. lpp.

      (4)  OV L 55, 29.2.2000., 25. lpp.

      (5)  OV L 224, 21.8.2002., 23. lpp.

      (6)  OV L 246, 21.9.2007., 19. lpp.

      (7)  OV L 333, 11.12.2008., 11. lpp.

      (8)  Eiropas Pārtikas nekaitīguma iestāde; Secinājums par speciālistu veikto pesticīdu riska novērtējumu attiecībā uz darbīgo vielu hlopikrīns. EFSA Journal 2011. g.; 9(3):2084. (58. lpp.). doi:10.2903/j.efsa.2011.2084. Pieejams tiešsaistē: www.efsa.europa.eu/efsajournal.htm.


title: Komisijas Īstenošanas regula (ES) 2017/548 (2017. gada 23. marts), ar ko nosaka standarta veidlapu rakstveida paziņojumam par tahogrāfa plombas noņemšanu vai nolaušanu (Dokuments attiecas uz EEZ. )

text:
               24.3.2017

               LV

               Eiropas Savienības Oficiālais Vēstnesis

               L 79/1

         KOMISIJAS ĪSTENOŠANAS REGULA (ES) 2017/548
   (2017. gada 23. marts),
   ar ko nosaka standarta veidlapu rakstveida paziņojumam par tahogrāfa plombas noņemšanu vai nolaušanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 4. februāra Regulu (ES) Nr. 165/2014 par tahogrāfiem autotransportā, ar kuru atceļ Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu (1), un jo īpaši tās 22. panta 5. punktu,
   tā kā:

               (1)

               Ar Regulu (ES) Nr. 165/2014 paredz administratīvās un tehniskās prasības saistībā ar autotransportā izmantoto tahogrāfu uzbūvi, uzstādīšanu, izmantošanu, testēšanu un vadību.

               (2)

               Regulas (ES) Nr. 165/2014 22. panta 5. punktā noteikts, ka tad, ja plomba tiek noņemta vai nolauzta, lai veiktu transportlīdzekļa remontu vai pārveidojumu, transportlīdzeklī jāglabā rakstveida paziņojums, kurā minēts datums un laiks, kad plomba tika noņemta, un norādīts tās noņemšanas iemesls.

               (3)

               Regulā (ES) Nr. 165/2014 Komisijai noteikta prasība izstrādāt standarta veidlapu rakstveida paziņojumam.

               (4)

               Šajā regulā paredzētie pasākumi ir saskaņā ar Autopārvadājumu komitejas atzinumu,

         IR PIEŅĒMUSI ŠO REGULU.
   1. pants
   Darbnīcas personāla pārstāvis pēc tahogrāfa plombas noņemšanas vai nolaušanas, lai veiktu transportlīdzekļa remontu vai pārveidojumu, kā minēts Regulas (ES) Nr. 165/2014 22. panta 5. punktā, aizpilda, paraksta un apzīmogo rakstveida paziņojumu, norādot tajā šīs regulas pielikumā noteikto informāciju. Rakstveida paziņojuma oriģinālu glabā transportlīdzeklī un apzīmogotu kopiju glabā darbnīcā, kurā plomba tika noņemta vai nolauzta.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 23. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 60, 28.2.2014., 1. lpp.

      PIELIKUMS

         Rakstveida paziņojums par tahogrāfa plombas noņemšanu vai nolaušanu

                  1.

                  Transportlīdzekļa reģistrācijas numurs

                  2.

                  Transportlīdzekļa identifikācijas numurs

                  3.

                  Vadītāja vārds, uzvārds

                  4.

                  Pārvadātāja Kopienas atļauja (1)

                  5.

                  Darbnīcas nosaukums

                  6.

                  Darbnīcas adrese

                  7.

                  Darbnīcas identifikācijas numurs

                  8.

                  Par plombas noņemšanu atbildīgā darbinieka vārds, uzvārds

                  9.

                  Noņemtās plombas numurs

                  10.

                  Plombas noņemšanas datums un laiks

                  11.

                  Noņemšanas iemesls(-i)

                  12.

                  Piezīmes

            Vieta un datums
      Darbinieka paraksts
      Autovadītāja paraksts

         (1)  Attiecīgajā gadījumā atbilstīgi 4. pantam Eiropas Parlamenta un Padomes 2009. gada 21. oktobra Regulā (EK) Nr. 1072/2009 par kopīgiem noteikumiem attiecībā uz piekļuvi starptautisko kravas autopārvadājumu tirgum (OV L 300, 14.11.2009., 72. lpp.) vai 4. pantam Eiropas Parlamenta un Padomes 2009. gada 21. oktobra Regulā (EK) Nr. 1073/2009 par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (EK) Nr. 561/2006 (OV L 300, 14.11.2009., 88. lpp.).